Do rúk

„Do rúk“ je pieseň slovenského speváka a producenta Alana Murina v spolupráci so speváčkou Tinou, vydaná ako ďalší singel z debutového albumu Trueself. Singel vyšiel 4. novembra 2022 digitálne pod hlavičkou hudobného vydavateľstva Trueself Records. O rok neskôr, 30. novembra 2023, vyšiel singel aj na CD nosiči.

Ide o druhú spoločnú spoluprácu Alana Murina a Tiny. Ich prvý spoločný počin „Baby Blue“ vyšiel o rok skôr, v roku 2021.

4. decembra vyšiel ku skladbe aj videoklip, ktorý sa natáčal v Taliansku.

22. marca 2023 boli Alan Murin a Tina ocenení 3. miestom na 10. ročníku Ruka Hore Awards v kategórii Spolupráca roka. V decembri 2024 získal singel 3-násobné platinové ocenenie.

 Pozadie vzniku 
Skladba vznikala postupne počas niekoľkých rokov. Pôvodne existovala iba ako krátke pár sekundové demo, ktoré Alan odložil do archívu. Až pri neskoršom prechádzaní starých nahrávok mu táto okamžite upútala pozornosť, kedy objavil pre ňu hlbší význam, čo pomohlo nasmerovať jej finálny vývoj. Svoj tvorivý proces opisuje ako spontánny a intuitívny, pričom melódie a texty sa mu prirodzene vynárajú. „Niekedy sa mi počas tvorby samé od seba v hlave tvoria slová a melodické linky, ktoré počujem v hudbe ako keby tam boli nahraté. Sám neviem, odkiaľ chodia a niekedy mi ani nie je úplne jasný ich význam, práve preto som v minulosti túto pesničku nechal tak a počkal, kým vo mne dozreje,“ zdieľal. Po dokončení svojej časti cítil, že skladba potrebuje kontrast, prehĺbenie myšlienky, príbehu a emócie. Na to sa rozhodol prizvať Tinu na spoluprácu. „Najprv sme sa bavili o živote, o tom, čo v nej pesnička vyvoláva a sama priznala, že jej téma hovorí priamo z duše. Písanie jej časti bol veľmi silný a očisťujúci proces, skoro ako terapia. Myslím si, že práve táto autentická výpoveď môže za to, ako veľmi sa to dotklo ľudí aj bez vizuálu. Počas tvorenia v štúdiu sa nám podarilo zachytiť veľmi surovú, úprimnú a autentickú emóciu. To, čo sme vtedy obaja prežívali, sa nám podarilo pretaviť do skladby,“ dodal.

 Kompozícia 
Text skladby nesie silné posolstvo o dôvere, podpore a odovzdaní sa druhému človeku. Má dĺžku tri minúty a tridsať sekúnd. 

 Vydanie a propagácia 
Singel vyšiel 4. novembra 2022 na streamovacích platfomách a rok neskôr, 30. novembra 2023, aj na CD nosiči.

Videoklip predstavil Alan s Tinou 14. decembra 2022 v relácii Ranné noviny televízie JOJ.

Duet spoločne zaspievali na Tininom koncerte „Emocionálny rollercoaster show“ dňa 30. novembra 2024.

 Videoklip 
Na jeseň 2022 získal duet „Do rúk“ nečakaný úspech, pričom sa dostal na vrchol slovenského rebríčka YouTube trendings, a to aj bez sprievodného videoklipu. Alan Murin na svojom Instagrame poďakoval fanúšikom za podporu a vyjadril vďaku aj Tine, pričom dodal, že ich spoločná spolupráca si zaslúži vizuál. „Veľmi milo ma to prekvapilo, pretože nemala ani videoklip. Vôbec sme nepočítali s tým, že to bude mať až taký výtlak. Sme za to extrémne vďační,“ vyjadril sa Alan Murin.

Dvojica kvôli spoločnému videoklipu cestovala až do Talianska, kde sa vizuál zrodil pod taktovkou režiséra Martina Mika. Natáčalo sa v severotalianskom pobrežnom mestečku Caorle v náročných podmienkach. Pôvodný plán bol natáčať na plážach v romantickej atmosfére, no natáčanie sprevádzali nečakané výzvy. Miesto bolo zatopené, fúkal silný vietor, pršalo a teplota bola nízka. „Vôbec mi nebolo do smiechu. A potom sme sa namotali na to, že vlastne to je dokonalé, lebo k tej téme tej pesničky by slnečné počasie vôbec nezahralo,“ spomínajú interpreti. Napokon tak drsná scenéria a opustené lokácie umocnili emóciu skladby.

Videoklip k piesni bol zverejnený na platforme YouTube 4. decembra 2022, kde získal značnú popularitu. K marcu 2025 má videoklip viac ako 8 miliónov zhliadnutí.

 Zoznam skladieb 

 Umiestnenie v rebríčkoch 
Singel sa umiestnil najvyššie na 7. mieste ČNS IFPI rebríčka najhranejších domácich digitálnych singlov. V rebríčku domácich singlov v slovenských rádiách sa umiestnil na 30. mieste.
RebríčekNajvyššia
pozíciaSK - RADIO - TOP 100—SK - RADIO - TOP 50 SK30SK - SINGLES DIGITAL - TOP 10019SK - SINGLES DIGITAL - TOP 50 SK7

 Ocenenia 
RokNominovaná prácaOcenenieKategóriaVýsledok2022Alan Murin feat. Tina – „Do rúk“Ruka Hore AwardsSpolupráca roka3. miesto

 Certifikácie a predaj 
+RokCertifikáciaRef.20243 x Platina

 Obsadenie 

 Alan Murin, Tina – spev
 Alan Murin, Dávid Bílek, Martina Csillagová – skladatelia

 Alan Murin – produkcia

 Referencie 

 Externé odkazy 
 Alan Murin ft. Tina – Do Rúk na Discogs
 Alan Murin – Do Rúk na YouTube

Kategória:Piesne Alana Murina
Kategória:Piesne Tiny
Kategória:Piesne z 2022
Kategória:Single z 2022